stanford-oval/wikipedia huggingface dataset:
מוזס קיפטנוי
הישגים בולטים

1990
אליפות אפריקה באתלטיקה (קהיר, מצרים) - מקום ראשון בריצת 1,500 מטר.
אליפות העולם באתלטיקה לנוער (פלובדיב, בולגריה) - מקום ראשון בריצת 1,500 מטר.
1991
אליפות העולם באתלטיקה (טוקיו, יפן) - מקום ראשון בריצת 3,000 מטר מכשולים.
משחקי אפריקה (קהיר, מצרים) - מקום ראשון בריצת 3,000 מטר מכשולים.
1993
אליפות העולם באתלטיקה (שטוטגרט, גרמניה) - מקום ראשון בריצת 3,000 מטר מכשולים.
1994
משחקי הרצון הטוב (סנט פטרסבורג, רוסיה, תחרות ספורט בינלאומית שנוצרה כתגובה למחלוקות הפוליטיות שנוצרו סביב משחקי האולימפיאדה בשנות ה-80) - מקום ראשון בריצת 5,000 מטר.
1995
אליפות העולם באתלטיקה (גטבורג, שוודיה) - מקום ראשון בריצת 3,000 מטר מכשולים.
1996
אולימפיאדה (אטלנטה, ארה״ב) - מקום שני בריצת 3,000 מטר מכשולים.
1997
אליפות העולם באתלטיקה (אתונה, יוון) - מקום שני בריצת 3,000 מטר מכשולים.
שיאים אישיים

ריצת 3,000 מטר מכשולים - 7:56:16 (1997)
ריצת 1,500 מטר - 3:34:00 (1992)
ריצת 3,000 מטר - 7:27:18 (1995)
ריצת 5,000 מטר - 12:54:85 (1996)
הערות שוליים

↑  Mutuota, Mutwiri (2010-12-07). Confidence is key for rising 1500m star Kiplagat. IAAF. Retrieved on 2010-12-07.
↑  BBC Sports, December 6, 2001: Record relay to start Games
↑  Daily Nation, June 5, 2000: Polls open a new chapter in KAAA
| --- | --- |
בקרת זהויות :  World Athletics: 14208478
פול ברוק

| --- | --- |

 לידה:  22 בנובמבר 1944 (בן 80) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1969 
 פרופיל ב-IMDb
 
פול ברוק (באנגלית: Paul Brooke; נולד ב-22 בנובמבר 1944) הוא שחקן קולנוע, טלוויזיה ורדיו אנגלי.
ביוגרפיה

ברוק נולד בלונדון.
הוא החל את קריירת המשחק בתיאטרון, ושיחק בהפקות רבות בלונדון. במשך שנים אחדות היה חבר בלהקת התיאטרון יאנג ויק של פרנק דאנלופ. הוא שיחק בתפקיד מלאקילי בסרט "מלחמת הכוכבים - פרק 6: שובו של הג'דיי", משנת 1983, את קולו דיבב ארני פוסליוס. ב-2004 גילם את דמותו של איאן גאו, פוליטיקאי מהמפלגה השמרנית, בסדרה של ה-BBC "יומניו של אלן קלארק". ב-2006 שיחק בתפקיד אורח בתסכית אודיו של "דוקטור הו" בשם "Year of the Pig". הוא השתתף במערכון "הספרייה" בסדרה "מיסטר בין". ב-2001 הופיע בסרט "יומנה של ברידג'ט ג'ונס" בתפקיד מר פיצהרברט.
עוד בטלוויזיה, הופיע ברוק בסרט "ברטי ואליזבת", בעיבוד של ה-BBC לרומן "Blott on the Landscape", בפרק בסדרות "לאבג'וי" ו"המלחמה של פויל", בסדרה הקומית "Rab C. Nesbitt", בסדרה "קוואנה QC", בסרט "Sharpe's Revenge", בפרק ב"רציחות במידסומר" ובסדרות "הנוכלים", "קובינגטון קרוס", "מופע הרדיו של קיט קוראן", "בין השורות" ו-"Mornin' Sarge". ב-1997 שיחק במיני-סדרה "נוסטרומו".
עוד שיחק בורק בתפקיד גרימא לשון-נחש בעיבוד הרדיופוני משנת 1981 של הספר "שר הטבעות".
ברוק, יחד עם לינל האפט ופרנק מילס, הם היחידים שהופיע בסדרה "Minder" הקלאסית והחדשה, אבל בתפקידים שונים בכל אחת מהסדרות.
ביוגרפיה > חיים אישיים

ברוק הוא אביו של השחקן טום ברוק.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1972 |  | Straight On till Morning |  | ללא קרדיט |
| 1979 | אגאתה | Agatha | ג'ון פוסטר |  |
| 1981 | לעינייך בלבד | For Your Eyes Only | באנקי |  |
| 1983 | מלחמת הכוכבים - פרק 6: שובו של הג'דיי | Star Wars Episode VI: Return of the Jedi | מלאקילי | ללא קרדיט |
| 1984 | גרייסטוק: האגדה של טרזן מלך הקופים | Greystoke: The Legend of Tarzan, Lord of the Apes | הכומר סטמסון |  |
| 1985 | המהפכה | Revolution | לורד דרלינג |  |
| 1988 |  | The Lair of the White Worm | P.C. ארני |  |
| 1988 |  | Number 27 | כרמל |  |
| 1989 | סקנדל | Scandal | סמל בילוש ג'ון |  |
| 1989 | עונת יובש לבנה | A Dry White Season | ד"ר הרצוג |  |
| 1990 |  | The Fool | לורד פאראמונט |  |
| 1993 | על קוצה של ירושה | Splitting Heirs | מדריך טיולים |  |
| 1993 | המשפט | The Trial | סגן מנהל הבנק |  |
| 1999 | ז'אן ד'ארק | The Messenger: The Story of Joan of Arc | הכומר של דומרמי |  |
| 1999 |  | Lighthouse | קפטן קמפבל |  |
| 2000 | להציל את גרייס | Saving Grace |  |  |
| 2000 |  | Il Cicelo cade | מר פיט | שם הפצה בינלאומי "The Sky is Falling" |
| 2001 | יומנה של ברידג'ט ג'ונס | Bridget Jones's Diary | מר פיצהרברט |  |
| 2001 |  | The Affair of the Necklace | מסיה בוהמר |  |
| 2004 | אלפי | Alfie | בעל חנות פרחים |  |
| 2004 | פנטום האופרה | The Phantom of the Opera | כרוז |  |
| 2005 | אוליבר טוויסט | Oliver Twist | מר גרימוויג |  |
| 2008 |  | The Edge of Love | מר ג'אדג' סינגלטון |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1984 |  | The Kit Curran Radio Show | לס טומס | סדרת טלוויזיה |
| 1985 |  | Blott on the Landscape | הוסקינס | מיני-סדרה |
| 1986 |  | King & Castle | אדוארד הולדיי-מוסטין | סדרת טלוויזיה |
| 1987 | נפוליאון וז'וזפין | Napoleon and Josephine: A Love Story | ג'ונוט | מיני-סדרה |
| 1992 | לאבג'וי | Lovejoy | ג'נטלי בנטלי | בפרק " Scotch on the Rocks" |
| 1992 | קובינגטון קרוס | Covington Cross | נזיר | סדרת טלוויזיה |
| 1995 | מסעי אוליבר | Oliver's Travels | ראולי | מיני-סדרה |
| 1996–1997 | נוסטרומו | Nostromo | קפטן מיטשל | מיני-סדרה |
| 1997 |  | Sharpe's Revenge | רולנד | סרט טלוויזיה |
| 1997 | אבן הירח | The Moonstone | ד"ר קנדי | סרט טלוויזיה |
| 1998 | רסן הסוררת | The Scold's Bridle | דאנקן אורלוף | מיני-סדרה |
| 1998 | רציחות במידסומר | Midsomer Murders | נייג'ל אנדרסון | בפרק "Faithful unto Death" |
| 2000 | בן המלך והעני | The Prince and the Pauper | שופט | סרט טלוויזיה |
| 2001 | דוק מרטין | Doc Martin | צ'ארלי | סרט טלוויזיה |
| 2002 | ברטי ואליזבת | Bertie and Elizabeth | טומי לסלס | סרט טלוויזיה |
| 2002 | המלחמה של פויל | Foyle's War | ארתור אליס | בפרק "The White Feather" |
| 2004–2006 |  | The Worst Week of My Life | ויקאר | סדרת טלוויזיה |
| 2005 | הנוכלים | Hustle | בני | בפרק "Eye of the Beholder" |
| 2007 | המשפחה שלי | My Family | מר סיילם | בפרק "Ho Ho No" |
| 2008 | מיס מארפל | Agatha Christie's Marple | בילינגסלי | בפרק "A Pocket Full of Rye" |
| 2008 | איינשטיין ואדינגטון | Einstein and Eddington | ה ה טרנר | סרט טלוויזיה |
הערות שוליים

↑  Drama - Small Dark Places - Behind the Scenes - Cast - Tom Brooke
| --- | --- |
בקרת זהויות :  NLI: 987007444554305171  LCCN: no2003004807  MusicBrainz: 5c84c767-51cb-4f3b-b253-7e9c84a73366  VIAF: 4610479   WorldCat (עם VIAF): 4610479
מועדון ספורט 25 באפריל

הלוגו הישן.
מועדון ספורט 25 באפריל הוא מועדון ספורט בצפון קוריאה מהעיר פיונגיאנג, הידוע בעיקר בקבוצות הכדורגל שלו לגברים ולנשים. המועדון שייך לצבא העם; כל חברי המועדון (נשים וגברים) נחשבים לקצינים של הצבא. בדומה למה שהיה נהוג במועדון צסק"א בתקופת ברית המועצות.
היסטוריה

המועדון הוקם ביולי 1949, כמועדון ספורט ובית ספר מרכזי לאימון (중앙체육강습소체육단),. ב-26 ביוני 1972, שונה השם שוב, בפקודת קים ג'ונג-איל, לשם הנוכחי; זאת על שם תאריך הקמת קבוצת הגרילה שלחמה ביפנים וקים איל-סונג פיקד עליה, קבוצה שנחשבה לקודמתו של צבא קוריאה הצפונית הנוכחי – והוקמה ב-25 באפריל 1932. באופן רשמי, מועדון זה נקרא בשם הרשמי המלא: קבוצת הספורט 25 באפריל "מועדון הספורט של ההגנה הלאומית" (4.25 '국방체육단'), כאחד מתוך מספר מועדוני ספורט במגוון ענפים השייכים לצבא ולקבוצת הספורט 25 באפריל.
קבוצת הכדורגל לגברים משחקת בליגת הכדורגל המובילה בצפון קוריאה, והיא המוצלחת ביותר במדינה, עם זכייה ב-19 אליפויות לאומיות. אצטדיון הבית הוא אצטדיון יאנגאקדו ואצטדיון 1 במאי לאירוח תחרויות בינלאומיות. בשנת 2015, קבוצת ה-25 באפריל השיגה הישג נדיר, כשגם קבוצת הגברים וגם קבוצת הנשים זכו באליפויות הלאומיות במקביל באותה העונה וביום הסמלי.
יריבויות

היריבה העיקרית של מועדון ה-25 באפריל היא קבוצת אמנוקגאנג ששייך למשרד לביטחון העם, כך היריבות המקצועית בין הצבא למשרד ביטחון העם (שקיימת ללא קשר לכדורגל) עוברת גם למגרשי הספורט. ישנה יריבות גם עם קבוצת פיונגיאנג סיטי (או "מועדון ספורט פיונגיאנג"), כחלק מ"הדרבי של פיונגיאנג".
תארים

זכייה (21): 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017, 2017/2018, 2018/2019, 2021/2022, 2022/2023
סגנות (2): 2014, 2016
זכייה (4): 2013, 2014, 2015, 2016
סגנות (1): 2019
הערות שוליים

↑  Watts, Jonathan (20 ביוני 2010). "World Cup 2010: Why North Korea are in a league of their own". The Guardian. נבדק ב-24 ביוני 2015. {{cite news}}:  (עזרה)
↑  "On the Tasks Facing the April 25 Sports Team" (PDF). korea-dpr.com. נבדק ב-14 בנובמבר 2018. {{cite web}}:  (עזרה)
↑  "A Few Facts on North Korea's Army".
↑  최상급축구련맹전
↑  "North Korea - List of Champions". www.rsssf.com. נבדק ב-14 בנובמבר 2018. {{cite web}}:  (עזרה)
↑  "Newstream - KCNA Watch". kcnawatch.co. נבדק ב-14 בנובמבר 2018. {{cite web}}:  (עזרה)
↑  "파이낸스투데이". 파이낸스투데이. נבדק ב-14 בנובמבר 2018. {{cite web}}:  (עזרה)
↑  North Korea - List of Champions
איי.די.איי. חברה לביטוח

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  אדבט
 תקופת הפעילות:  1994–הווה (כ־31 שנים) 
 חברת אם:  ביטוח ישיר - השקעות פיננסיות בע"מ (49.3%)
 משרד ראשי:  קריית אריה, פתח תקווה
 ענפי תעשייה:  ביטוח 
 שווי שוק:  2.36 מיליארד ש"ח (17 בפברואר 2025)
 הכנסות:  2.73 מיליארד ש"ח (2023)
 רווח:  139 מיליון ש"ח (2023)
 הון עצמי:  926 מיליון ש"ח (2023)
 סך המאזן:  6.07 מיליארד ש"ח (2020)
 יו"ר:  משה (מוקי) שנידמן
 מנכ"ל:  יעקב הבר
  
 אתר ביטוח ישיר www.555.co.il
 
"איי.די.איי. חברה לביטוח בע"מ" היא חברת ביטוח ישראלית, העוסקת בביטוח ישיר. החברה היא הבעלים והמפעילה של המותגים "ביטוח ישיר", ביטוח Life Direct." ו"ביטוח 9" - שבעבר נקרא ביטוח 9 מיליון והיה שייך במקור לחברת "ביטוח אישי ישיר", שנרכשה על ידי "ביטוח ישיר", והיא חברה-אחות של המותג "מימון ישיר" בתחום המימון.
פעילות החברה מתבצעת ללא תיווך סוכני ביטוח, ובכך היא מקטינה את ההוצאות על עמלות סוכנים. החברה טוענת כי שיטה זו מאפשרת לה לחשב את הפרמיות לפי בסיס דיפרנציאלי, והסבסוד הצולב שהיה קיים בחברות המסורתיות לכאורה מופחת.[דרוש מקור]
היסטוריה

החברה החלה את פעולתה בנובמבר 1994, בניהולו של יהושע אגסי, כחברת הביטוח הישיר הראשונה בישראל, שמוצריה ניתנים לרכישה באופן ישיר בטלפון. בשנותיה הראשונות פעלה החברה ממשרדים בתל אביב, וכעת משרדיה המרכזיים ממוקמים בקריית אריה.
עם הקמתה החלה החברה למכור בטלפון פוליסות ביטוח רכב וביטוח דירה. במשך השנים הרחיבה את פעילותה ונכנסה לתחומי ביטוח נוספים: ביטוח חיים, ביטוח בריאות, ביטוח משכנתא, ביטוח נסיעות לחו"ל, ביטוח מפני אובדן כושר עבודה ועוד. עם התפתחות האינטרנט משמש גם כלי זה את החברה, ומאפשר רכישת ביטוח באמצעות אתר האינטרנט של החברה.
בשנת 2004 נתבעה החברה על ידי דוד הכי טוב על הפרת זכויות יוצרים, לאחר שהשתמשה בדמות המבוססת עליו בפרסומותיה.
בשנים 2008–2018 שימש רביב צולר כמנכ"ל החברה, מחליפו בתפקיד והמנכ"ל הנוכחי הוא קובי הבר.
בשנת 2009 היו לחברה מעל 340 אלף לקוחות והיא מכרה מעל ל-530 אלף פוליסות ביטוח. משנה זו היה ניתן לרכוש באתר האינטרנט גם ביטוח דירה. בשנת 2011 היו המכירות באינטרנט 25% מסך המכירות של החברה. בשלב זה היו לחברה מעל לאלף עובדים. בשנה זו ביטוח ישיר השיקה גם אתר השוואת תעריפי ביטוח חובה בשם UCOMPARE.
בשנת 2012 היו לחברה מעל 385 אלף לקוחות וכ-1,148 עובדים. כ-30% מסך המכירות של החברה היו באמצעות אתר האינטרנט. בשנה זו ביטוח ישיר הציעה לראשונה מכירת ביטוח גם באמצעות אתר מותאם לטלפון הנייד.
 בתקופה זאת המוצרים העיקריים של החברה היו: ביטוח רכב - ביטוח רכב חובה, ביטוח רכב רכוש הכולל צד ג'; ביטוח רכוש - ביטוח דירה ורכוש עם כיסוי רעידת אדמה וכיסוי סיכוני מים ונוזלים אחרים; ביטוח בריאות מקיף, משלים, ביטוח השתלות, ביטוח תרופות, ביטוח מחלות קשות, ביטוח תאונות אישיות וביטוח נסיעות לחו"ל; ביטוח חיים - ביטוח חיים (ריסק), ביטוח חיים לפירעון הלוואה (משכנתא), ביטוח מוות מתאונה וביטוח אובדן כושר עבודה. המותג גם התחיל לשווק תוכנית ביטוח הכוללת מרכיב חיסכון, כמו פוליסת חיסכון פרט וקופת ביטוח תגמולים לעצמאים.
בשנת 2014 זכתה החברה במכרז החשב הכללי לביטוח כלי רכב של עובדי המדינה. היא המשיכה לשמש כספק ביטוח לעובדי המדינה עד לשנת 2016. בשנת 2015 היו לביטוח ישיר 1,241 עובדים, למעלה מ-500 אלף לקוחות והיא מכרה כ-1.2 מיליון פוליסות, כאשר 40% מהמכירות היו באמצעות האינטרנט. היקף הפרמיות בשנה זו היה כ-1.8 מיליארד ש"ח. בשנה זו הושק לראשונה שירות "My Status" שאפשר ללקוחות החברה לעקוב אחרי מצב התביעה בביטוח רכב, ושירות נוסף שדרכו אפשרה החברה ללקוחותיה להוסיף כיסויים באופן עצמאי דרך האזור האישי באתר.
בשנת 2018 השיקה ביטוח ישיר את "מסלול בראש שקט", שאפשר ללקוחותיה לתכנן את הוצאות ביטוח הרכב לשלוש השנים הבאות. בשנת 2019 החלה ביטוח ישיר להעניק שירות ללקוחותיה באמצעות אפליקציית WhatsApp ואפשרה תשלום פיצוי באמצעות אפליקציית Bit. בשנה זו גם הושק שירות חיסכון ישיר, שבמסגרתו יכלו לקוחות החברה ליהנות מניהול השקעה בדמי ניהול נמוכים. בסוף שנת 2019 מכרה החברה 1.5 מיליון פוליסות.
בשנת 2021 החלה החברה לשווק את "ישיר מהיר", שירות עבור לקוחות החברה המבוטחים בביטוח מקיף לרכב, שבו התחייבה ביטוח ישיר לתקן את רכב המבוטח בתוך שלושה ימי עסקים מרגע כניסתו לאחד ממוסכי ההסדר. בסוף שנת 2022 היו לחברה 1643 עובדים.
בעלות ומסחר בבורסה

"איי.די.איי. חברה לביטוח בע"מ" הייתה בבעלותה המלאה של "ישיר איי.די.איי. אחזקות בע"מ", שמניותיה נסחרו בבורסה לניירות ערך בתל אביב. כיום מחזיקה ישיר איי.די. איי אחזקות בכמחצית ממניות החברה בעקבות ההנפקה בבורסה. השליטה בחברה האם עצמה היא בידי "ביטוח ישיר - השקעות פיננסיות", שהשליטה בה היא בידי "צור שמיר אחזקות" של מוקי ודורון שנידמן. אחזקות הציבור היא 26% בחברה.
ביולי 2013 נרשמה החברה לבורסה בתל אביב, וב-15 באוגוסט התחיל המסחר במניותיה.
בעדכון חודש דצמבר 2013 נכנסה מניית החברה למדד ת"א 100.
בתחילת ינואר 2021 נכנסה לשוק הביטוח הישראלי ענקית הביטוח היפנית מיטסוי סומיטומו, שהיא חלק מתאגיד הפיננסים היפני MS&AD, באמצעות השקעה בחברת ביטוח ישיר השקעות פיננסיות הפרטית. החברה היפנית שילמה עבור 4% מביטוח ישיר השקעות פיננסיות 77 מיליון שקל לצור שמיר, שהיא החברה האם של ביטוח ישיר השקעות פיננסיות.
מותגי החברה ופרסומם

המותג העיקרי של החברה הוא "ביטוח ישיר", שפורסם תחילה בסיסמה "באתי בגלל המחיר, נשארתי בגלל השירות" ובהמשך, עם החלפת מספר הטלפון, בסיסמה "הקש על החמש. ביטוח ישיר". החברה מוכרת יותר בציבור במותג זה מאשר בשמה הרשמי. המותג הושק על ידי החברה בספטמבר 1994 כמותג הביטוח הישיר הראשון בישראל. ביטוח ישיר הציעה לראשונה אפשרות לרכישת ביטוח באופן ישיר באמצעות הטלפון, ללא תיווך של סוכן.
"שוקה", מסע פרסום של החברה למותג "ביטוח 9 מיליון" שבשליטתה, זכה במשך שנים אחדות לפופולריות רבה, אך באפריל 2016 הורה בית המשפט המחוזי בתל אביב על הפסקתו, עקב פגיעתו בכבוד סוכני הביטוח. באפריל 2017 הפך בית המשפט העליון, פה אחד, את החלטת בית המשפט המחוזי והתיר לשדר את הפרסומות. בקשתה של לשכת סוכני הביטוח לקיים דיון נוסף בהחלטה נדחתה. 

"ביטוח 9" הוא מותג ביטוח דיגיטלי. המותג החל לפעול בשנת 2001 תחת השם "אישי ישיר", כדי לאפשר ללקוחות לרכוש ביטוח ללא תיווך של סוכן. בשנת 2003 עודכן השם ל"ביטוח 9 מיליון", ובשנת 2020 מותג מחדש תחת שמו העדכני - "ביטוח 9". נכון לשנת 2024, המוצרים הנמכרים תחת המותג הם ביטוח רכב, ביטוח דירה וביטוח נסיעות לחו"ל.
דירוג איכות

במדרג שפורסם בשנת 2009 על ידי המפקח על הביטוח, נקבע שבענף הביטוח הכללי בישראל בשנת 2008 הייתה חברת "ביטוח ישיר" בעלת היחס הגדול ביותר בין מספר התלונות המוצדקות לבין גודל החברה.
בשנת 2009 זכתה החברה במקום הראשון בתחרות המי"ל למצוינות בשירות בשתי קטגוריות: מקום ראשון בקטגוריית מערך שירות לקוחות כשותף עסקי אסטרטגי ומוביל שינויים ומקום ראשון בקטגוריית מקצוענות וחדשנות בשירות לקוחות.
בשנת 2012 פורסם כי בדו"ח שהתפרסם על ידי הממונה על שוק ההון באוצר, המציין את כמות התלונות שהוגשו ליחידה לפניות הציבור בשנת 2011, "ביטוח ישיר" דורגה במקום הראשון בתלונות הציבור.
הערות שוליים

↑  ביטוח ישיר השקעות פיננסיות - דוח רבעון 2 לשנת 2015, עמוד 3, באתר מאי"ה של הבורסה לניירות ערך
1 2 3  איי.די.איי. חברה לביטוח בע"מ: נתונים כספיים באתר מאי"ה.
↑  ענבל קליין ונגה ניר נאמן, הפתעה: "ביטוח ישיר" ו-"תשעה מיליון" הן אותה החברה, באתר nana10‏, 17 בפברואר 2011
↑  אפרת אהרוני, ‏סוכני ביטוח: ביטוח ישיר והמותג "9 מיליון" מטעים צרכנים, באתר גלובס, 22 במרץ 2011
↑  ענת ביין-לובוביץ', ‏תקציב הפרסום של ביטוח "אישי ישיר" יוצא למכרז, באתר גלובס, 6 בפברואר 2011
↑  ביטוח ישיר רכשה את אישי ישיר בכ-30 מיליון שקל, באתר ynet, 25 בינואר 2001
↑  פסק הדין של השופט שפירא בתיק ת"א 6157/04
↑  רון שטיין, ‏מגיע ל"ביטוח ישיר": קובי הבר יחליף את רביב צולר, באתר גלובס, 29 באפריל 2018
↑  ביטוח ישיר מציעה רכישת ביטוח דירה באתר - אולמרקטינג, באתר אולמרקטינג, ‏5 במאי 2009
↑  מצגת משקיעים 2009, עמוד 4, באתר מאיה, ‏נלקח ב-31 בינואר 2024
↑  מצגת משקיעים 2011, עמוד 3, באתר מאיה, ‏נלקח ב-31 בינואר 2024
↑  דוח שנתי 2011, עמוד א-59, באתר מאיה, ‏נלקח ב-31 בינואר 2024
↑  דוח כספי 2012, עמוד א-40, באתר מאיה, ‏נלקח ב-31 בינואר 2024
↑  מצגת משקיעים 2012, עמוד 3, באתר מאיה, ‏נלקח ב-31 בינואר 2024
↑  מצגת משקיעים 2012, עמוד 9, באתר מאיה, ‏נלקח ב-31 בינואר 2024
↑  דוח כספי 2012, עמוד ג-40, באתר מאיה, ‏נלקח ב-31 בינואר 2024
↑  דוח שנתי 2013, עמוד א-19, באתר מאיה
↑  דוח שנתי 2014, עמוד א-40, באתר מאיה
↑  דוח שנתי 2015 עמוד א-37, באתר מאיה
↑  מצגת משקיעים 2015 עמוד 7, באתר מאיה
↑  דוח שנתי 2018 עמוד א-54, באתר מאיה
↑  דוח שנתי 2019 עמוד א-52, באתר מאיה
↑  לי סיביליה‏, ישיר מהיר: ביטוח ישיר מתחייבת לתיקון רכבי המבוטחים בתוך 3 ימים, באתר וואלה, 30 ביוני 2021
↑  דוח שנתי 2022 עמוד א-52, באתר מאיה
↑  פתיחת מסחר ביום 15.8.13 - איידיאיי ביטוח - עושה שוק, באתר מאיה
↑  נכנסות למדד ת"א-100 ביום 15.12.13, באתר מאיה
↑   מיכאל רוכוורגר, ענקית ביטוח יפנית שילמה 77 מיליון שקל עבור 4% ממניות ביטוח ישיר, באתר TheMarker‏, 5 בינואר 2021
↑  ע"א 3322/16 איי.די.איי חברה לביטוח ואחרים נ' לשכת סוכני ביטוח בישראל ואחרים, ניתן ב־30 באפריל 2017
↑  דנ"א 3976/17 לשכת סוכני ביטוח בישראל ואחרים נ' איי די איי חברה לביטוח בע"מ ואחרים, ניתן ב־30 ביולי 2017
↑  אלעזר לוין, הגרועות ביותר - ביטוח-ישיר והכשרה-ביטוח, באתר News1 מחלקה ראשונה, 8 בספטמבר 2009
↑  מירב קריסטל, מדרג תלונות חברות הביטוח: הפניקס בראש, באתר ynet, 8 בספטמבר 2009
↑  זוכים 2009, באתר המי"ל
↑  אליצפן רוזנברג, מובילות התלונות של הציבור: ביטוח ישיר ושירביט, באתר ynet, 15 באוגוסט 2012
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
משרדי איי.די. איי חברה לביטוח בקריית אריה, פתח תקווה
מטאליסט 1925

"מטאליסט 1925" (באוקראינית: Металіст 1925) הוא מועדון כדורגל אוקראיני מקצועני מהעיר חרקיב. מארח את משחקי הבית באצטדיון מטאליסט. צבעי המועדון הם צהוב-כחול. בשנת 2017 הקבוצה קיבלה מעמד של מועדון מקצועי והחלה לשחק בליגה מקצועית. הקבוצה סיימה במקום השלישי בליגה האוקראינית השנייה בעונת 2017/18 ובעקבות זאת החל מעונת 2018/19 שיחקה בליגה האוקראינית הראשונה. בתום עונת 2020/2021 הבטיחה העפלה היסטורית לליגת העל האוקראינית בכדורגל.
אחת התכונות הייחודיות של המועדון היא הסתמכותו על שחקנים מקומיים. בהרכב הראשון של "מטאליסט 1925", 22 שחקנים מתוך 25 הם תושבי חרקיב. בעונת 2017/18, 24 שחקנים מתוך 27 היו בוגרי בית הספר של חרקיב לכדורגל. במחצית השנייה של העונה — 21 שחקנים מתוך 25.
"מטאליסט 1925" היא אחד מארבעת המועדונים עם הנוכחות הגבוהה ביותר של צופים במשחקי בית באוקראינה. רשמית, "מטאליסט 1925" לא נחשבת ליורשת קבוצת מטאליסט חרקיב, אשר פורקה לאחר שהבעלים האחרון סרגיי קורצ'נקו הפסיק את מימון המועדון וסירב למכור אותו למשקיעים פוטנציאליים. אך השחקנים והאוהדים של "מטאליסט 1925" רואים בה כהמשך של "מטאליסט".. לצד שחקנים צעירים שיחקו כדורגלנים ותיקים דוגמת אולכסנדר ז'דנוב.
אצטדיון הקבוצה

אצטדיון הקבוצה הוא אצטדיון "מטאליסט". מתקן האימונים של "מטאליסט 1925" שוכן בכפר ויסוקי.
הערות שוליים

↑  דיווח באתר הקבוצה
↑  "В Харькове создают новый ФК «Металлист 1925»". objectiv.tv. נבדק ב-2017-07-04.
↑  ""Металлист 1925". Итоги выступления в летне-осенней части сезона 2017/2018". Металіст 1925. נבדק ב-2018-02-02.
↑  ""Металлист 1925". Итоги выступления в сезоне 2017/2018". Металіст 1925. נבדק ב-2018-06-07.
↑  "Профайли гравців". Федерація футболу України. ffu.org.ua. אורכב מ-המקור ב-2018-02-28. נבדק ב-2018-02-02.
↑  "ФК «Металлист-1925» Харьков: футболисты, тренеры, статистика, протоколы". footballfacts.ru. נבדק ב-2018-02-02.
↑  "Денис Скотаренко, Евгений Кателин, Иван Коваленко и Александр Литвяк - игроки ФК "Металлист 1925"". נבדק ב-2018-02-02.
↑  "Курченко категорически отказался продавать «Металлист»". נבדק ב-2018-04-06.
↑  "Курченко отказался продать "Металлист" Ярославскому". נבדק ב-2018-04-06.
↑  "Курченко: Металлист я никому не отдам". נבדק ב-2018-04-06.
↑  "Игорь Чередниченко: Предложение от "Металлиста 1925" оказалось как нельзя кстати". fc-metalist.com.
↑  "Если наш клуб будет терпеть издержки — Шахтер в Харькове не задержится". Спорт.UA. נבדק ב-2018-04-06.
↑  ""Днепр" - "Металлист 1925". MatchDay". metalist1925.com. נבדק ב-2017-09-06.
↑  ""Металлист 1925" выехал в Одессу". metalist1925.com. נבדק ב-2017-09-06.
תנועה בראונית

סימולציה של תנועה בראונית של 5 חלקיקים (בצהוב) המתנגשים ב-800 החלקיקים שסביבם ומסלול התנועה שלהם מופיע בכחול. עבור אחד החלקיקים מופיע גם וקטור המהירות (באדום)
המונח "תנועה בראונית" (על שם הבוטנאי רוברט בראון) יכול להתייחס לאחד מהשניים:
התופעה הפיזיקלית שבה חלקיקים זעירים, שקועים בזורם או צפים על פניו, נעים באקראיות
המודל המתמטי המשמש לתיאור תנועה אקראית זו, מודל המוכר גם בשם תהליך וינר.
תנועה בראונית היא אחד התהליכים הרציפים בזמן הפשוטים ביותר, והיא מהווה גבול הן לתהליכים סטוכאסטיים פשוטים והן למורכבים יותר (ראו גם הליכה אקראית ומשפט דונסקר). "כלליות" זו מזכירה מאוד את ה"כלליות" של ההתפלגות הנורמלית. בשני המקרים, הנוחיות המתמטית של המודלים היא זו שיוצרת העדפה לשימוש בהם, יותר מהדיוק שלהם.
תנועה בראונית נקראת גם "הליכת שיכור". הסיבה לשם זה היא שהחלקיק נע בכיוונים אקראיים, משל היה שיכור המתנודד מצד לצד בהולכו.
היסטוריה

המדען ההולנדי יאן אינגנהוס (אנ') ביצע כמה תצפיות על תנועה חריגה של אבק פחם על אלכוהול ב-1785, אבל תנועה בראונית נחשבת בדרך כלל כתגליתו של הבוטניסט רוברט בראון ב-1827. מאמינים כי בראון חקר חלקיקי אבקת פרחים צפים על מים תחת מיקרוסקופ. הוא מצא כי חלקיקים זעירים בתוך חללי גרגירי האבקה מבצעים תנועה לא יציבה. על ידי חזרה על הניסוי עם חלקיקי אבק, הוא היה מסוגל לפסול את המסקנה כי התנועה נבעה מהיות חלקיקי האבקה "חיים", אף על פי שהסיבה האמיתית לתנועה נותרה ללא הסבר.
הראשון שהסביר את המתמטיקה מאחורי התנועה הבראונית היה האסטרונום הדני תורוואלד תילה (אנ') ב-1880, בעבודה על שיטת הריבועים הפחותים. בעקבותיה באה עבודה עצמאית של לואי בשלייה ב-1900, בתזת הדוקטורט שלו "תורת הספקולציה", שעסקה בניתוח סטוכסטי של שוק המניות והאופציות. עם זאת, היו אלה מחקריהם הבלתי תלויים של אלברט איינשטיין משנת 1905 ושל מריאן סמולוכובסקי (אנ') (1906), אשר הביאו את הפתרון לתשומת לבם של הפיזיקאים.
באותה תקופה, טבעו האטומי של החומר היה עדיין רעיון שנוי במחלוקת. איינשטיין וסמולוכובסקי הבחינו כי אם התאוריה הקינטית של הנוזלים היא נכונה, אזי מולקולות המים ינועו באקראי. לכן, חלקיק קטן יקבל מספר אקראי של פגיעות בכוח אקראי בכל פרק זמן קצר. הפצצה אקראית זו על ידי מולקולות הנוזל, יגרמו לחלקיק קטן מספיק לנוע בדיוק באופן שתואר על ידי בראון. תיאודור סוודברג ביצע הדגמות חשובות של תנועה בראונית בקולואידים, ופליקס ארנהאפט – של חלקיקי כסף באוויר.
ב-1926 זכה ז'אן-בטיסט פרן בפרס נובל לפיזיקה, במידה רבה עבור החישוב של מספר אבוגדרו במספר שיטות, שביניהן חישובים המבוססים על תנועה בראונית. ב-1923 נתן נורברט וינר את ההגדרה המתמטית של תנועה בראונית, כמערכת סטוכסטית מסוימת, והוכיח שמערכת כזו אכן קיימת. הדבר שהביא את התנועה הבראונית לתשומת לבה של הקהילה המתמטית היה מאמרם של וינר עם Paley ו-Zigmund מ-1933, שבו הראו כיצד תנועה בראונית מגדירה פונקציה רציפה שאינה גזירה באף נקודה. את הספר הראשון על תנועה בראונית כתב Paul Levi ב-1948. קיושי איטו (חתן פרס וולף לשנת 1987) הגדיר ב-1942 את האינטגרל הסטוכסטי, המבוסס על תנועה בראונית.
בתחילת שנות השבעים השתמשו פישר בלק, מיירון שולס ורוברט קרהרט מרטון בכלים אלה כדי לבנות את נוסחת בלק-שולס לחישוב מחירי אופציות, בשלה זכו שני האחרונים לפרס נובל לכלכלה לשנת 1997.
הגדרה מתמטית

מבחינה מתמטית, תנועה בראונית (חד-ממדית) היא תהליך סטוכסטי  \ B_{t} רציף (כלומר, הפונקציה  \ t\mapsto B_{t} רציפה), שיש לו הוספות בלתי תלויות (כלומר, אם  \ t_{1}<t_{2}<\cdots <t_{n} אז  \ B_{t_{n}}-B_{t_{n-1}},B_{t_{n-1}}-B_{t_{n-2}},\dots ,B_{2}-B_{1} בלתי תלויים), וכך שלכל  \ t>s,  \ X_{t}-X_{s}\sim N(0,t-s). בפרט, זהו מרטינגל.
תנועה בראונית אפשר לכייל: אם  \ B_{t} תנועה בראונית, אז לכל a חיובי גם  \ B'_{t}=a^{-1/2}B_{at} היא תנועה בראונית. מתברר שגם התהליך המתאים ל-t את  \ B_{t}^{2}-t הוא מרטינגל. הקריטריון של לוי קובע שמרטינגל רציף עם שונויות סופיות הוא תנועה בראונית, אם ורק אם  \ B_{t}^{2}-t הוא מרטינגל. המתמטיקאי הישראלי אריה דבורצקי הוכיח שתנועה בראונית חד-ממדית מקבלת כל ערך מספר שאינו בן-מניה של פעמים; שתנועה בראונית דו-ממדית היא צפופה; בעוד שתנועה בראונית במימד גבוה יותר אינה צפופה.